**Notă informativă**

la proiectul de lege cu privire la modificarea Legii nr.1308/1997 privind prețul normativ şi modul de vânzare-cumpărare a pământului

 (privind administrarea terenurilor proprietate publică)

|  |  |
| --- | --- |
| **1.** | **Denumirea autorului și, după caz, a participanților la elaborarea proiectului** |
|  | Proiectul de lege a fost elaborat de Ministerul Dezvoltării Economice și Digitalizării  |
| **2.** | **Condițiile ce au impus elaborarea proiectului de act normativ și finalitățile urmărite**  |
|  | Prezentul proiect a fost elaborat în temeiul Hotărârii Curții Constituționale nr. 19/2023 *privind controlul constituționalității unor prevederi din Legea nr.1308/1997 privind prețul normativ și modul de vânzare-cumpărare a pământului (plata anuală a arendei pentru terenurile proprietate publică aferente obiectivelor privatizate/private).*În acest sens menționăm că, conform hotărârii sus-citate, Curtea Constituțională a declarat neconstituționale alineatele (8) și (11) ale articolului 10 din Legea nr. 1308/1997 *privind prețul normativ și modul de vânzare-cumpărare a pământului*. Totodată, instanța a statuat că hotărârea este irevocabilă, neputând fi contestată prin nici o cale de atac și va intra în vigoare la data adoptării. |
|  **3.**  | **Descrierea gradului de compatibilitate a prevederilor proiectului cu legislația Uniunii Europene** |
|  | Prezentul proiect de act normativ nu contravine legislației UE și nu reprezintă un act de armonizare a legislației naționale cu legislația UE |
| **4.** | **Principalele prevederi ale proiectului și evidențierea elementelor noi** |
|  | Principalele prevederile ale proiectului de lege se pliază pe executarea Hotărârii Curții Constituționale nr.19/2023 *privind controlul constituționalității unor prevederi din Legea nr.1308/1997 privind prețul normativ și modul de vânzare-cumpărare a pământului (plata anuală a arendei pentru terenurile proprietate publică aferente obiectivelor privatizate/private),* și anume completarea articolului 10 din Legea 1308/1997 cu un aliniat nou, cu următorul conținut: ”(71) Plata anuală de arendă a terenurilor proprietate publică aferente bunurilor proprietate privată/bunurilor privatizate va constitui nu mai puțin de 2% din prețul normativ al pământului calculat pentru destinația respectivă, cu excepția cazurilor prevăzute la alin.(9) şi (10)”. Completarea respectivă vine ca rezultat al examinării avizelor parvenite de la părțile implicate, în special avizul Congresului Autorităților Publice Locale din Moldova, si discuțiilor cu reprezentanții CALM, care au menționat că, autoritățile publice locale nu își pot permite să efectueze rapoarte de evaluare la fiecare caz de arendă sau locațiune a bunurilor sale. Motivul fiind că, costurile rapoartelor de evaluare sunt costisitoare, acestea neacoperind plata anuală obținută pentru arenda/locațiune.Respectiv, considerăm că aceste modificări vin să se alinieze cu concluziile și recomandările formulate în hotărârea Curții Constituționale. De asemenea, alin. (8) și (11) au fost abrogate, ca urmare declarării de către Curtea Constituțională ca fiind neconstituționale.Propunerile de modificare aduse proiectului au determinat ajustări tangențiale în ceea ce privește alin. (12) art. 10.De asemenea, ținând cont de prevederile art. 7 din Codul Civil, în proiect a fost introdusă o clauză care precizează că prevederile prezentei legi nu se aplică contractelor deja încheiate la data intrării în vigoare a prezentei legi.Totodată, ținând cont că proiectul de hotărâre urmărește realizarea prevederilor Hotărârii Curții Constituționale, se propune ca hotărârea de Guvern să intre în vigoare la data publicării acesteia în Monitorul Oficial al Republicii Moldova. |
| **5.** | **Fundamentarea economico-financiară** |
|  | Realizarea proiectului nu necesită alocarea mijloacelor financiare din bugetul de stat |
| **6.** | **Modul de încorporare a actului în cadrul normativ în vigoare** |
|  | Prezentul proiect de act normativ nu contravine legislației Uniunii Europene. |
| **7.** | **Avizarea și consultarea publică a proiectului** |
|  | În scopul respectării prevederilor Legii nr. 239/2008 privind transparența în procesul decizional, anunțul privind inițierea elaborării proiectului legii, a fost publicat pe pagina web oficială a Ministerului Dezvoltării Economice și Digitalizării ([https://particip.gov.md/ro/document/stages/\*/11903](https://particip.gov.md/ro/document/stages/%2A/11903)). |
| 8. | Constatările expertizei anticorupție |
|  | Proiectul de lege va fi supus expertizei anticorupție.  |
| **9.** | **Constatările expertizei de compatibilitate**  |
|  | Efectuarea expertizei de compatibilitate nu este necesara, proiectul de act normativ neavând scopul de a armoniza legislația națională la legislația Uniunii Europene. |
| **10** | **Constatările expertizei juridice**  |
|  | Proiectul de lege va fi supus expertizei juridice. |
| **11.** | **Constatările altor expertize**  |
|  | Nu este necesară |

 **Secretar de stat Viorel GARAZ**